ዝብሉን ካልኦትን ሕቶታት ይሓትት። ጾታን ሕብሪ ቆርበትን'ውን ይሓትት። ድሕሪኡ እቲ ውጽኢት ኣብ መርበብ ሓበሬታ የውጽኡዎ። በብዓመቱ ኣብ ኣሜሪካ ቑጽሪ ብ'ፒኤችዲ' ዝምረቓ ጸለምቲ ደቂ ኣንስትዮ ሓሙሽተ ጥራሕ ምኻኑ ካብቲ መጽናዕቲ ተገንዚበ። ኣብ ዓመት ብኮምፒዩተር ሳይንስ ዝምረቕ ሰብ ናብ 30 ሽሕ ይጽጋዕ። ካብዚ ኹሉ ግን እተን ሓሙሽተ ጥራሕ እየን ጸለምቲ። ኣብታ ሃገር በዚ ዓውዲ ዘለው ፕሮፌሰራት'ውን፡ ልዕሊ 5 ሽሕ ይኾኑ፤ ካብዚኦም እተን 20 ዘይመልኣ ደቂ ኣንስትዮ ኣለዋ። ክትርእን ክትሰምዕን ዘይትኽእል ግን ኩሉ ዝከኣላ፡ ሓበን ግርማ ''ዝሕግዝ ክሕግዝ፡ ዘድንቕ ከድንቕሲ፡ ታሪኽ ኣዴታትኩም ጽሓፉ'' ብዙሓት፡ ከማይ 'ፒኤችዲ' ከጽንዑ ናይ ኮርኔል፣ ፕሪንስተን፣ ሀርቫርድን ካልኦትን ፕሮግራማት እንክርኢ፡ ዘለዎም ሓደ ጸሊም ፕሮፌሰር ኮይኑ ይረኽቡዎ። ስለዚ፡ ኣርኣያ ዝኸውን ሰብ የለን ማለት'ዩ። ሰብ ንባዕሉ ንዝመስል'ዩ ዘቐድምን ዝፈቱን፤ ስለዚ ንክትመሃር ክተመልክት ከለኻ'ውን ኣድልዎ ኣሎ። ስለዚ፡ ብዙሓት ጸለምቲ ደቂ ኣንስትዮ ከየመልክታ ይኽእላ'የን፤ እንተኣመልኪተን'ውን ዕድል ዘይክረኽባ ይኽእላ፤ እንተኣትየን'ውን ዘይክውድእኦ ይኽእላ፤ ወይ ንምውዳእ ግዘ ይወስደለን። ቢቢሲ፡ እዞም ማሕለኻታት ሓሊፍኪ እምእበኣር ክትምረቒ ኢኺ፤ ከም ሓንቲ ጸላም ጓል ኣንስተይቲ ኣብዚ ደረጃ ምብጻሕኺ ዝፈጥረልኪ ስምዒት እንታይ'ዩ?
